Document ID: 31992R1939

Komisijos Reglamentas (EEB) Nr. 1939/92
1992 m. liepos 14 d.
iš dalies keičiantis Reglamentą (EEB) Nr. 2921/90 dėl pagalbos suteikimo už kazeino ir kazeinatų gamybai naudojamą nugriebtą pieną
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 816/92 [2], ypač į jo 11 straipsnio 3 dalį,
kadangi 1970 m. balandžio 24 d. Komisijos reglamentas (EEB) Nr. 756/70 dėl pagalbos nugriebtam pienui, perdirbamam į kazeiną ir kazeinatus, suteikimo [3] buvo panaikintas Reglamentu (EEB) Nr. 2921/90 [4] su pakeitimais, padarytais Reglamentu (EEB) Nr. 1768/91 [5]; kadangi, siekiant palengvinti užstatų, nuo 1989 m. kovo 1 d. pateiktų remiantis Reglamento (EEB) Nr. 756/70 4 straipsnio 1 dalimi, sugrąžinimą, buvo patvirtintos specialios priemonės; kadangi šios priemonės ne dėl gamintojų kaltės nepadėjo išspręsti visų klausimų; kadangi dėl minėtos priežasties ir siekiant išvengti nepateisinamo minimų užstatų praradimo, reikėtų pratęsti 1985 m. liepos 22 d. Komisijos reglamente (EEB) Nr. 2220/85, nustatančiame bendrąsias išsamias taisykles dėl užstatų sistemos taikymo žemės ūkio produktams [6], su paskutiniais pakeitimais, padarytais Reglamentu (EEB) Nr. 3745/89 [7], 28 straipsnyje nustatytus terminus;
kadangi Reglamento (EEB) Nr. 2921/90 2 straipsnio 1 dalyje yra nustatyta pagalba nugriebto pieno perdirbimui į kazeiną ir kazeinatus; kadangi, atsižvelgiant į šių produktų rinkos ir nugriebto pieno miltelių rinkos tendencijas, ta pagalba turėtų būti sumažinta;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2921/90 iš dalies keičiamas taip:
1. 2 straipsnio 1 dalyje suma "7,94 ekiu" keičiama "7,00 ekiu".
2. 6 straipsnis papildomas šia šeštąja pastraipa:
"Suinteresuotų šalių prašymu Reglamento (EEB) Nr. 2220/85 28 straipsnyje nustatyti 12 mėnesių ir trejų metų laikotarpiai gali būti pratęsti atitinkamai iki 18 mėnesių ir 42 mėnesių."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Tačiau
- 1 straipsnio 1 punktas taikomas nuo 1992 m. liepos 20 d.,
- 1 straipsnio 2 punktas taikomas nuo 1991 m. spalio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. liepos 14 d.

Labels: 17
6